cyanic-selkie/wikianc huggingface dataset:
Kati Kovács
Kovács on palkittu muun muassa Suomen opetusministeriön taiteen Nuori Suomi -palkinnolla 1996, Puupäähatulla 1999 sekä Kemin pohjoismaisen sarjakuvakilpailun Grand Prix’llä 2001. Kemin sarjakuvakeskus myönsi hänelle vuoden 2004 sarjakuvapäiviensä pääpalkinnon Lempi Grand Prix'n. Vuonna 2014 Kovács sai ensimmäistä kertaa jaetun sarjakuvataiteen valtionpalkinnon. Ruotsissa hän sai Urhunden-palkinnon parhaasta ulkomaisesta käännösalbumista Karu cell vuonna 1998.
Ura
Kovács valmistui ylioppilaaksi vuonna 1982 ja opiskeli graafista suunnittelua Taideteollisessa korkeakoulussa vuosina 1984–1986. Vuodesta 1988 hän on ollut freelancesarjakuvapiirtäjä ja -kuvittaja.
Vuonna 1994 Like julkaisi Kovácsin esikoissarjakuva-albumin Vihreä rapsodia, joka on käännetty myös ruotsiksi ja unkariksi. Se on myöhemmin ilmestynyt myös Arktisen Banaanin kustantamana. Vuonna 1996 ilmestyi seuraava albumi Karu selli, joka on käännetty ruotsiksi ja saksaksi.
Albumien lisäksi Kovácsin tuotantoa on julkaistu esimerkiksi Helsingin Sanomissa (2002), Ilta-Sanomissa, Cosmopolitanissa (1999–2000), Me Naisissa, Kaks'Plussassa ja Rumbassa. Lisäksi hänen töitään on julkaistu useissa kotimaisissa antologioissa (esimerkiksi Napa, Suuri Kurpitsa, Sarjakuvastin) ja muun muassa ranskalaisessa Lapin-antologiassa ja slovenialaisessa Stripburgerissa. Suomessa Kovácsin albumeita ovat kustantaneet Like, Arktinen Banaani, Suomen yrityslehdet (Sarjamania) ja Asema.
Vuonna 2013 ilmestyi Kovácsin ideoima Virossa toteutettu pitkä nukkeanimaatio Lisa Limone & Maroc Orange, joka käsittelee siirtolaisuutta Euroopassa.
Leila Haaparanta
Leila Tuulikki Haaparanta (o.s. Taiminen, s. 20. lokakuuta 1954 Kalvola) on suomalainen filosofi. Hän on Tampereen yliopiston filosofian emeritaprofessori. Haaparanta on myös teoreettisen filosofian dosentti Helsingin yliopistossa. Hän jäi eläkkeelle vuodenvaihteessa 2018–2019.
Kati Kovács
Yksityiselämä
Kovács on asunut Italiassa vuodesta 1986 lähtien. Hänen nimensä viittaa unkarilaisiin sukujuuriin: Kovácsin liikemiehenä toiminut isänisä muutti Unkarista Suomeen vuonna 1939. Kovácsilla on kaksi lasta.
Leila Haaparanta
Haaparanta opiskeli Helsingin yliopistossa aluksi kirjallisuustiedettä, suomalais-ugrilaista kielentutkimusta ja historiaa, yleistä kielitiedettä ja puheoppia ja siirtyi filosofian pääaineopiskelijaksi vasta myöhemmin. Pro gradu -tutkielmansa hän teki Oiva Ketosen ohjauksessa behavioraalisesta merkitysteoriasta ja intentionaalisuudesta. Gradun ja lisensiaatintutkimuksen jälkeen Haaparanta työskenteli Jaakko Hintikan tutkimusprojektissa ja kiinnostui modernin logiikan filosofisesta taustasta ja olemisen kysymyksestä. Hän väitteli filosofian tohtoriksi vuonna 1985. Väitöskirja Frege's Doctrine of Being käsitteli logiikan epistemologista ja metafyysistä perustaa ja sai kansainvälistä näkyvyyttä. Postdoc-tutkimusta Haaparanta teki Yalen yliopistossa.
Haaparanta valittiin Suomalaisen Tiedeakatemian jäseneksi vuonna 2002. Academia Europæa -tiedeakatemian jäsen hän on ollut vuodesta 2011.
Haaparannan puoliso on professori Pertti Haaparanta.
Sydämesi tyhjä huone
20 suosikkia – Sydämesi tyhjä huone on Marjatta Leppäsen vuonna 1995 julkaistu kokoelma-albumi, joka sisältää 20 kappaletta hänen vuosina 1965–1995 levyttämistään kappaleista. Albumin 20 kappaleesta 11 on peräisin Leppäsen ainoaksi jääneeltä sooloalbumilta Marjatta Leppänen vuodelta 1975.
Kappaleen "Kesäkaupunki" Leppänen esitti Uuden iloisen teatterin revyyssä vuosina 1979 ja 1994.
Lunda Norte
Lunda Norte on Angolan maakunta, joka sijaitsee maan koillisosassa. Sen pinta-ala on 99 000 neliökilometriä ja siellä asui vuoden 2019 arvion mukaan noin miljoona asukasta. Lunda Norten väestö koostuu cokweista, lundista ja monista muista heimoista. Maakunnan pääkaupunki on Dundo. Luanda Nortessa on suuria timanttiesiintymiä.
Maakunta on jaettu kymmeneen kuntaan.
Babyshambles
thumb|Babyshambles esiintymässä vuonna 2008. Babyshambles on brittiläinen rockyhtye, jonka keulahahmona toimii laulusolisti Pete Doherty.
Diskografia
Studioalbumit
EP:t
Singlet
Kristi Noem
Kristi Lynn Noem (o.s. Arnold, s. 30. marraskuuta 1971 Watertown, Etelä-Dakota) on yhdysvaltalainen poliitikko ja Etelä-Dakotan 33. ja nykyinen kuvernööri. Tätä ennen hän oli Yhdysvaltain edustajainhuoneen jäsen koko Etelä-Dakotan kattavasta vaalipiiristä. Noem on republikaanisen puolueen jäsen. Hän on Etelä-Dakotan ensimmäinen naiskuvernööri.
Noem opiskeli Mount Marty Collegen ja Northern State Universityssä, mutta keskeytti tutkinnot 1992. Hän jatkoi niitä myöhemmin. Hän sai kandidaatintutkinnon Etelä-Dakotan osavaltionyliopistolta 2011. Vuoden 2010 välivaaleissa hän voitti Stephanie Herseth Sandlinin.
Noem kertoi 14. marraskuuta 2016, ettei enää hakisi ehdokkuutta, vaan pyrkisi Etelä-Dakotan kuvernööriksi vuonna 2018. Voitettuaan republikaanien ehdokkuuden hän kohtasi demokraattien Billie Suttonin. Noem voitti vaalit ja astui virkaan 5. tammikuuta 2019.
Kultakalat
Kultakalat on Uniklubin viides albumi. Se julkaistiin 22. syyskuuta 2010.
Albumi nousi Suomen virallisen listan sijalle 7.
Laulaja Jussi Selo on kertonut että albumilla on menty iso harppaus kohti livesoittoa ja turha kikkailu on jätetty pois. Lisäksi biisit ovat käyneet läpi isomman sävellys- ja sanoitusprosessin ja tuntuu että uusi aika olisi koittanut bändillä.
Lähes puolet albumin biiseistä on kokonaan Jussi Selon käsialaa, mutta "Poispäin minusta" on sävelletty yhdessä Janne Selon kanssa.
Ӕ
Ӕ (ӕ) on kyrillinen kirjain. Se sisältyy osseetin aakkosiin ja on aakkosjärjestyksessä toinen kirjain. Se on ligatuuri, jonka pohjana ovat kyrilliset kirjaimet а ja е. Vastaavalla tavalla on muodostettu latinalaisen kirjaimiston æ.
Ääntäminen
Ӕ ääntyy osseetissa laveana lähes väljänä etuvokaalina [æ].
Iso-Belt
Iso-Belt on Tanskan saarten, Fynin ja Sjællandin, välissä sijaitseva salmi. Se on levein Tanskan salmista. Iso-Belt on 64 kilometriä pitkä ja leveys kapeimmassa kohdassa on 20 kilometriä.
Salmen läpi kulkee yli 20 metrin syvyinen laivaväylä, ja näin ollen se on tärkein merireitti Itämeren ja Pohjanmeren välillä. Salmi on muun muassa kampelan, meritaimenen, turskan ja nokkakalan elinympäristöä.
left|thumb|160px|[[Ison-Beltin silta.]] Vuonna 1997 salmen yli avattiin kaksiosainen Ison-Beltin silta, joka yhdistää Fynin ja Sjællandin saaret Sprogøn saaren kautta. Fynistä Sprogøhön kulkee matala auto- ja rautatiesilta (läntinen silta). Sprogøltä Själlannille vie siltayhdistelmä (itäinen silta), joka on 6 790 metriä pitkä. Siltayhdistelmän keskellä on riippusilta, jonka alituskorkeus on 65 metriä merenpinnasta. Sillan ylitys on maksullista. Esimerkiksi enintään 3,5 tonnia painavan henkilöauton ylitysmaksuna perittiin 33 euroa kesällä 2015. Rautatie kulkee itäisen Sprogøltä Själlannille tunnelissa.
Suomen ja Tanskan välinen riita 1991–1992
Ison-Beltin sillan rakentamisen alettua 1991 Suomi haastoi Tanskan kansainväliseen tuomioistuimeen vapaan kauttakulkuoikeuden rikkomisesta, koska sillan valmistuttua Rauma-Repola Oy:n valmistamat öljynporauslautat eivät olisi mahtuneet kulkemaan sillan ali. Suomi veti riidan pois ennen pääkäsittelyä, koska Tanskan pääministeri oli puhelinneuvottelussa suostunut maksamaan korvauksia Suomen valtiolle siitä, että Rauma-Repola muuttaa lauttojen tuotantotapaa sellaiseksi, että ne voidaan kuljettaa sillan ali. Suomen asiamiehenä jutussa oli Martti Koskenniemi.
Olancho (departementti)
thumb Olancho on departementti Hondurasin itäosassa. Sen pääkaupunki on Juticalpa, pinta-ala 23 905 km2 ja  asukasluku 459 816 asukasta. Departementti on perustettu vuonna 1825. Sen maatalouden tärkeitä tuotteita ovat kahvi, maissi, sokeriruoko,  banaanit ja riisi.
Hammersmith Odeon London ’75
Hammersmith Odeon London ’75 on yhdysvaltalaisen laulaja-lauluntekijä Bruce Springsteenin livealbumi, joka julkaistiin vuonna 2006. Kyseessä on Bruce Springsteen & the E Street Bandin marraskuinen konsertti-CD vuodelta 1975, joka on taltioitu silloiselta Born to Run -kiertueelta Lontoon Hammersmith Odeonilla.
Aholeinikki
Aholeinikki (Ranunculus polyanthemos) on Euraasiassa tavattava, kuivien niittyjen leinikkilaji. Muiden leinikkien tapaan aholeinikki on myrkyllinen kasvi.
Ulkonäkö ja koko
pienoiskuva|vasen|180px|[[Herbaarionäyte aholeinikistä.]] pienoiskuva|vasen|180px|Aholeinikin kypsä hedelmistö pähkylöineen.
Monivuotinen aholeinikki kasvaa 20–80 cm pitkäksi. Varsi on pysty, paksutyvinen ja tavallisesti monihaarainen. Varren alaosa ja lehtiruodit ovat tavallisesti siirottavakarvaisia, joskus myös myötäkarvaisia tai kaljuja. Aluslehdet ovat tavallisesti pitkäruotisia, ja lehden lapa 3–5-sorminen, tavallisesti syvään kapealiuskainen ja keskilehdykkä ruoditon tai lyhytruotinen. Joskus lehtilapa on kolmisorminen, lehdykät vain jakoisia, liuskat leveitä ja hampaisia, keskilehdykkä ruoditon. Varsilehdet ovat aluslehtiä lyhyempiruotisia ja pienempiä sekä kapealiuskaisia. Kukat sijaitsevat yksittäin varren ja haarojen päissä. Kukkaperä on uurteinen, ja kukkapohjus on karvainen. Kukassa on kaksi kehäkiehkuraa. Verhiö on viisilehtinen, siirottava ja siirrotavakarvainen. Kullan- tai joskus vaaleankeltaisia, 9–15 mm pitkiä terälehtiä on viisi kappaletta. Terälehdissä on mesikuoppa. Aholeinikki kukkii Suomessa kesä-elokuussa. Hedelmistössä on 3–4 mm pitkiä pähkylöitä, joissa on 0,5–1 mm pitkä ja tavallisesti vähän käyrä ota.
Monimuotoinen ahonleinikki jaetaan kolmeen alalajiin: siroaholeinikkiin (subsp. polyanthemos), etelänaholeinikkiin (subsp. × polyanthemoides) sekä pyökkiaholeinikkiin eli pyökkileinikkiin (subsp. nemorosus).
Levinneisyys
Aholeinikki alalajeineen on mantereisen ilmaston euraasialainen laji, joka selvästi karttaa Euroopan merellisiä osia. Sitä kasvaa Tanskasta ja Saksasta itään aina Länsi-Siperiaan saakka. Etelässä levinneisyysalue ulottuu Balkanin niemimaan Pohjois-Kreikkaan saakka, pohjoisessa Fennoskandian keskiosiin ja Pohjois-Venäjälle. Myös Kaukasuksen alueella on lajin laaja esiintymä. Satunnaisemmin aholeinikkiä kasvaa myös Iranissa ja Keski-Aasiassa.
Suomessa aholeinikki on tavanomainen tai yleinen laji Kristiinankaupunki–Iisalmi–Lieksa-linjan eteläpuolella. Pohjoisempana laji harvinaistuu nopeasti, ja Pohjois-Pohjanmaalla ja Etelä-Lapissa laji on jo hyvin satunnainen. Alalajeista aholeinikki on huomattavasti yleisempi ja sitä tavataan koko levinneisyysalueella, etelänaholeinikin esiintymien rajoittuessa lähinnä eteläiseen Suomeen. Pyökkileinikkiä ei tavata Suomessa.
Elinympäristö
Aholeinikki kasvaa kuivahkoilla ahoilla, kedoilla, niityillä ja lehtoniityillä. Perinteisten kasvupaikkojen vähennyttyä aholeinikki on monien muiden ketokasvien tapaan harvinaistunut. Esimerkiksi Keski-Pohjanmaalla laji määritellään vaarantuneeksi.
Luettelo Commodore 64 -peleistä
Tämä on luettelo julkaistuista Commodore 64 -peleistä.
N
Northstar
Johannes Prinz
Johannes Prinz (s. 1958) on itävaltalainen kuoronjohtaja. Hän toimi lapsena Wiener Sängerknaben -poikakuoron sopraanosolistina ja opiskeli myöhemmin kuoronjohtoa mm. Ferdinand Grossmannin ja Erwin Ortnerin johdolla.
Prinz toimi sekä laulajana että varajohtajana Arnold Schönberg -kuorossa ja perusti vuonna 1982 Chor der Wiener Wirtschaftsuniversitätin, jonka konserttimatkat ovat ulottuneet Australiaan ja Kaukoitään saakka. Muita merkittäviä Prinzin johtamia kuoroja ovat Kammerchor der Wiener Musikuniversität, Wiener Kammerchor, Wiener Singverein ja World Youth Choir.
Johannes Prinz toimii kuoronjohdon professorina Grazin musiikkikorkeakoulussa Itävallassa. Hän on lisäksi opettanut lukuisilla kuoronjohtokursseilla kotimaansa ulkopuolella.
GPIO
General Purpose I/O (lyhenteeltään GPIO) on yleiskäyttöinen pinni mikrokontrollereissa ja mikroprosessoreissa. GPIO voidaan ohjelmoida joko signaalin vastaanottajaksi tai lähettäjäksi.
Apinatasavalta
Apinatasavalta on Anima Vitaen tuottama ja Yle TV1:n esittämä 17-osainen animaatiosarja. Sarja on poliittinen satiiri, ja sen henkilöt ovat antropomorfismisia apinoita, pääasiassa simpansseja ja gorilloja. Sarjalle ominaista on käsitellä niin yleisiä kuin ajankohtaisia poliittisia ja globaaleja aiheita. Sen on ohjannut Petri Hanttu ja käsikirjoittanut Kalle Määttä ja Sami Hentula.
Pablo Francisco
Francisco nousi julkisuuteen 1990-luvun lopulla esiinnyttyään MADtv-televisio-ohjelmassa. Hänen stand up -esityksensä tuli tunnetuksi Yhdysvalloissa, kun Comedy Central esitti hänen puolituntisen ohjelmansa vuonna 2000. Vuosina 2001 ja 2002 Francisco oli mukana The Three Amigos -kiertueella, johon kuuluivat myös Carlos Mencia ja Freddy Soto. Hän on esiintynyt myös muun muassa The Tonight Show with Jay Lenossa, VH1:n ILL-ustratedissa ja Carlos Mencian isännöimässä Mind of Menciassa.
Francisco on tunnettu kyvystään imitoida useita tunnettuja henkilöitä, kuten Aaron Nevilleä, Arnold Schwarzeneggeriä, Keanu Reevesiä ja yhtä yhdysvaltalaisten elokuvien tunnetuinta traileriääntä Don LaFontainea.
Stereokemia
thumb|right|150px|L-alaniini on esimerkki yhdisteestä, jolla on peilikuvaisomeeri (enantiomeeri) D-alaniini. Stereokemia on kemian osa-alue, joka käsittelee molekyylien kolmiulotteisia rakenteita.
Stereokemialla on suuri merkitys monissa biokemiallisissa reaktioissa ja lääkkeiden vaikutusmekanismeissa. Monilla luonnon aineilla ja lääkeaineilla voi olla useita stereoisomeerejä, jotka ovat kemiallisesti samanlaisia mutta niiden fysiologiset vaikutukset ovat erilaisia. Joidenkin lääkeaineiden toinen muoto on aktiivinen, kun taas toinen muoto on jopa haitallinen (esimerkiksi talidomidi). Stereokemiaan liittyy läheisesti käsite stereoisomeria, jolla tarkoitetaan molekyylin atomien erilaista kolmidimensionaalista järjestäytymistä. Stereoisomeria voidaan jakaa konformaatio- ja konfiguraatioisomeriaan, joka sisältää geometrisen eli cis-trans- (E,Z)-isomerian, optisen eli peilikuvaisomeriaan ja diastereomerian. Peilikuvaisomeerit ovat toistensa enantiomeerejä. Diastereomeriaa esiintyy yhdisteissä, joilla on useita kiraliakeskuksia. Ne stereoisomeerit, jotka eivät ole toistensa enantiomeerejä, ovat toistensa diastereomeerejä.
Kpellen kieli
Kpelle on Liberian suurin ja Guinean neljänneksi suurin kieli. Sen puhujia on Liberiassa arviolta 760 000 ja Guinean Nzérékorén alueella noin 460 000 (vuonna 2012).
Kpelle kuuluu mandekielten länsihaaran lounaisryhmään. Sen lähimmät sukukielet ovat bandi, loma, loko, mende ja zialo. Kpellen murteet muodostavat jatkumon, joka voidaan jakaa pohjoiseen ja eteläiseen ryhmään. Ethnologue pitää niitä erillisinä kielinä.
Liberialaisen Sanoyien kylän päällikkö Gbili loi 1930-luvulla kpellen tavukirjoituksen, jota käytettiin 1940-luvulle saakka. Se on sittemmin lähes kokonaan unohtunut.
Kpellellä on kaksi latinalaiseen kirjaimistoon perustuvaa kirjakieltä, joista liberialainen perustuu nyawokolen murteeseen ja guinealainen keskimurteeseen. Guineassa kpelle toimi muiden kansalliskielten tavoin kouluopetuksen välineenä vuosina 1968–1984. Nykyään kirjakieliä käytetään lähinnä kristillisessä toiminnassa.
Guineassa monet kpellet puhuvat myös maninkaa. Koulusivistystä saaneet osaavat Liberiassa englantia ja Guineassa ranskaa.
Daniel Borimirov
Daniel Borimirov (, s. 15. tammikuuta 1970 Vidin, Bulgaria) on bulgarialainen jalkapalloilija, joka edusti pitkään Levski Sofiaa sekä vuodet 1995–2003 saksalaista TSV 1860 Müncheniä. Saksan Bundesliigassa hän pelasi 214 ottelua. Hänen pelipaikkansa oli hyökkääjä.
Bulgarian maajoukkueessa Borimirov pelasi 67 ottelua ja teki niissä viisi maalia vuosina 1993–2005. Borimirov edusti maataan muun muassa MM-kilpailuissa 1994 ja 1998 sekä EM-kilpailuissa 1996 ja 2004.
Raivo (sarjakuvahahmo)
Historia
Elvin Haliday, 12-vuotias poika alistui valtavan myrkyllisten radioaktiivisten saasteiden vaikutuksen alle paetessaan kiusaajajoukkoa. Sairaalloisena Elvin palasi isoäitinsä Ednan luokse, joka lempeästi hoiti Elvinin takaisin kuntoon. Kaikkien yllätykseksi Elvin alkoi kuitenkin kasvaa kemikaalien vaikutuksesta aikuisen miehen mittoihin - ja sen yli!
Lopulta Elvin näytti noin kolmekymmenvuotiaalta, suunnattoman lihaksikkaalta mieheltä. Isoäidin kannustaessa käyttämään Elvinin saamia voimia hyvän puolesta taistelemiseen, Elvin tekikin itselleen asun ja otti uuden nimen: Raivo.
Pian muutoksensa jälkeen Raivo kohtasi Kostajat ja vaati päästä mukaan joukkoon. Hän syyllisti Kapteeni Amerikan Kostajien mustien jäsenten puutteesta ja lyhyen sanaharkan jälkeen Raivo lähti pääsemättä Kostajiin. Raivo kuitenkin auttoi Kostajia näiden seuraavassa tehtävässä ja yhdessä parannuksen tehneen Hiekkamiehen kanssa Raivo hyväksyttiin Kostajiin koeajalle.
Voimat ja varusteet
Raivolla on valtavat yli-inhimilliset voimat (hän nostaa noin 90 tonnia) ja kestävyys. Tuntemattomasta syystä hänen voimansa kasvavat mikäli hän käyttää niitä väkivaltaisilla tai aggressiivisilla tavoilla. Raivon nopeus on yli-inhimillinen, hän kykenee juoksemaan pikajunan helposti kiinni.
Raivon refleksit ovat paremmat mitä ihmisellä, samaten hänen kykynsä parantua vammoista ja haavoista. Vaikuttaa myös siltä (tosin tästä ei ole varmuutta), että Raivolla on kyky lentää.
Koska Raivo on kuitenkin periaatteessa lapsi aikuisen miehen ruumiissa, hänellä ei ole sanottavampaa elämänkokemusta. Hän on kuitenkin älykkäämpi, mitä keskiverto ikätoverinsa.
Unkarilaiset rapsodiat
Unkarilaiset rapsodiat on Franz Lisztin säveltämä sarja rapsodioita pianolle. Sarja koostuu 19 osasta, joista tunnetuin on Unkarilainen rapsodia nro 2. Liszt sävelsi Unkarilaiset rapsodiat vuosien 1846 ja 1885 välisenä aikana. Viisitoista ensimmäistä rapsodiaa julkaistiin vuoteen 1853 mennessä, mutta loput ovat vasta säveltäjän viimeisiltä vuosilta. Liszt sovitti Franz Dopplerin avulla rapsodiat 2, 5, 6, 9, 12 ja 14 orkesterille. Orkesterisovitukset numeroitiin uudelleen numeroilla 1–6, eivätkä ne vastaa alkuperäisiä numeroita lukuun ottamatta rapsodiaa numero 2. Alkuperäinen rapsodia nro 14 toimi perustana Lisztin säveltämälle Unkarilaiselle fantasialle pianolle ja orkesterille.
Liszt halusi luoda Unkarilaisista rapsodioista eräänlaisen kollektiivisen kansalliseepoksen Unkarille. Hän lainasi rapsodioihin paljon vaikutteita ja melodioita kansanmusiikista. Liszt kuitenkin käytti niissä lähinnä Unkarin romanien perinteistä musiikkia, jonka hän oletti muodostavan unkarilaisen kansanmusiikin perustan. Myöhemmin Zoltán Kodaly ja Béla Bartók osoittivat tämän käsityksen virheelliseksi keräämällä tuhansia aitoja unkarilaisia kansansävelmiä. Unkarilaiset rapsodiat noudattavat romanien perinteisen csárdás-tanssin paikallista muotoa, johon kuuluu tempon vaihtelu hitaiden (lassan) ja nopeiden (friss) osien välillä. Liszt onnistui taitavasti luomaan pianolla perinteisen mustalaisorkesterin soitinten, viulujen ja symbaalin tunnelman. Joissain rapsodioista on käytetty samoja melodioita, joita Johannes Brahms käytti myöhemmin Unkarilaisissa tansseissaan. Rapsodiassa nro 13 puolestaan kuullaan sama melodia, jota Pablo de Sarasate käytti myöhemmin teoksessaan Mustalaislauluja, ja rapsodiassa nro 15 Rákóczi-marssi, jota Hector Berlioz oli käyttänyt teoksessaan Faustin tuomio.
Aitojen kansanlaulujen lisäksi Unkarilaisissa rapsodioissa on lainattu myös aiempien unkarilaisten säveltäjien musiikkia.
Zbigniew Bartman
thumb|Zbigniew Bartman Zbigniew Bartman (s. 4. toukokuuta 1987) on puolalainen lentopalloilija, pelipaikaltaan yleispelaaja. Kaudella 2009 hän pelasi Venäjällä Gazprom Surgutin joukkueessa ja kaudella 2009–2010 Italiassa Prisma Taranton joukkueessa. Vuonna 2010 hän palasi kotimaahansa AZS Politechnika Warszawan joukkueeseen. Hän on 198 senttimetriä pitkä ja painaa 83 kg. Bartmanin torjuntaulottuvuus on 335 senttimetriä ja hyökkäysulottuvuus 365 senttimetriä.
Bartman on pelannut Venäjän, Italian ja Puolan lisäksi ammattilaisena myös ja Turkissa. Puolan maajoukkueessa hän pelasi ensi kertaa vuonna 2008 ja voitti joukkueessa EM-kultaa vuonna 2009.
Fort Sumter
thumb|[[Amerikan konfederaatio|Konfederaation lippu Fort Sumterissa 15. huhtikuuta 1861.]] Fort Sumter on linnoitus Charlestonin satamassa, Etelä-Carolinassa, joka nimettiin kenraali Thomas Sumterin mukaan. Sen pommitus Fort Sumterin taistelussa 12. huhtikuuta 1861 aloitti Yhdysvaltain sisällissodan.
Historia
pienoiskuva|vasen|Vuotta 1861 kuvaava Fort Sumterin pienoismalli Fort Sumterin rakentamisesta päätettiin Vuoden 1812 sodan (1812-1815) jälkimainingeissa. Se oli osa yhdysvaltojen rannikoille ja lähisaarille rakennettua lähes 50 linnoituksen järjestelmää, jota kutsuttiin nimellä Kolmas järjestelmä. Yhdysvaltain kongressi päätti rannikkopuolustuksen rakentamisesta vuonna 1817, ja Fort Sumterin rakentaminen alkoi vuonna 1829. Charlestonin tärkeää satamaa suojaamaan tehtiin 2,4 hehtaarin kokoinen tekosaari, jolle linnoitus rakennettiin. Se on kolmitasoinen ja viisisivuinen linnoitus, jossa oli 650 sotilasta ja 135 tykkiä. Rakentaminen kuitenkin tyssäsi 1830-luvulla kiistaan sataman käyttäjien kanssa. Rakentamista päästiin jatkamaan vasta vuonna 1841. Fort Sumter osoittautui kuitenkin kalliiksi hankkeeksi, kuten monet muutkin Kolmannen järjestelmän linnoitukset, ja rakentaminen hidastui vuonna 1859 rahanpuutteeseen. Vuonna 1860 saari ja linnoituksen ulko-osat olivat valmiita, mutta sisätyöt ja aseistus jäivät kesken.
Sisällissodan jälkeen linnoitus on ollut sotilaskäytössä Espanjan–Yhdysvaltain sodan (1898), ensimmäisen maailmansodan (1914-18) ja toisen maailmansodan (1939-45) aikana.
Matkailu
Nykyään linnoitus on suosittu matkailunähtävyys ja sinne tehdään ohjattuja veneretkiä.
Lähteet
32.75222°N, -79.87472°W
Qom
Qom (, kirjoitetaan myös Qum tai Kum) on kaupunki ja Qomin provinssin hallinnollinen keskus Iranin keskiosassa. Vuoden 2011 väestönlaskennan mukaan kaupungissa oli 1 074 036 asukasta. Qom on šiiamuslimien pyhä kaupunki ja tärkeä pyhiinvaelluskohde. Tärkeän kaupungista tekee siellä sijaitseva Imaami Rezan sisaren Fatima bint Musan hauta, jonka päälle on sittemmin 1600-luvulla rakennettu kultakupolinen pyhättö. Sen lähistölle on myös haudattu monia safavidikuninkaita. Qom oli yksi Iranin vallankumouksen keskuksista.
Maantiede
Qom sijaitsee 147 kilometriä Teheranista etelään ja noin 255 kilometriä Isfahanista pohjoiseen. Alue on Teheranin Etelä-Iraniin yhdistävien maanteiden ja rautateiden solmukohta. Kaupunki on rakennettu syvänteeseen Qomjoen varrelle. Joki virtaa Zagrosvuorilta kaupungin länsipuolelle. Joki laskee kahteen kaupungin lähellä sijaitsevaan suolajärveen. Talvet alueella eivät ole kovin kylmiä ja kesät ovat kuumia. Sadetta tulee vähän ja epäsäännöllisesti. Aluetta ei tunnetakkaan hyvänä maatalousalueena ja viljely on ollut riippuvainen keinokastelusta.
Varhainen historia
Qomin varhaisesta historiasta tiedetään vain vähän. Kaupunki on perustettu ehkä vuoden 1000 eaa. paikkeilla. Kaupungin eteläpuolelta on löydetty jäänteitä laajoista asutuksista 4. vuosituhannen ja 1. vuosituhannen väliseltä ajalta eaa. Kaupunki tuli sittemmin tunnetuksi sahramista. Joidenkin todisteiden mukaan Aleksanteri Suuren armeijat tuhosivat tuolloin nimellä Kumandan (kum on suomeksi muurit) tunnetun kaupungin vuonna 330 eaa. Kaupunki on ollut pitkään uskonnollisen elämän keskus ja ennen islamin saapumista siellä vaikutti zarathustralaisuus. Parthian valtakaudella kaupungissa oli zarathustralainen tulitemppeli ja sasanidikuningas Kavadh I:n kaudella kaupunki kasvoi ja siitä tuli ilmeisesti paikallinen hallinnollinen keskus. Sasanidien ajalta kaupungista ja sen kaupunkimaisesta asutuksesta on runsaasti arkeologista aineistoa ja historiallisia mainintoja. Siellä vaikuttivat ainakin kuninkaat Ardašir I, Šāpur I (Shapur) ja Kawād I. Arabit valloittivat Persian vuonna 643, mutta Qom säilyi merkittävänä zarathustralaisuuden keskuksena vielä 200 vuotta tämän jälkeen.
Vallankumous
Khomeini johti Qomissa suuria mielenosoituksia Persiassa hallinnutta Pahlavin dynastiaa vastaan. Vuonna 1963 hallituksen turvallisuusjoukot tukahduttivat mielenosoitukset verisesti ja Khomeini pakeni Najafiin Irakin puolelle. Vaikka hän joutui elämään maanpaossa hän säilytti vaikutusvaltansa etenkin Qomin uskonnonopiskelijoiden keskuudessa. Hän teki ääninauhoja, jotka kuljetettiin Persiaan ja joita esitettiin moskeijoissa. Vuonna 1975 noin 1 000 opiskelijaa valtasi rakennuksen lähellä Fatiman pyhättöä. Turvallisuusjoukot kukistivat heidät jälleen usean opiskelijan saadessa surmansa. Tapahtumien jälkeen surmattujen muistolle alettiin järjestää suuria muistotilaisuuksia, jotka nekin huipentuivat verilöylyyn tammikuussa 1978, josta alkoi Iranin vallankumous. Viimeinen šaahi pakeni maasta vuonna 1979. Khomeini palasi maahan ja perusti islamilaisen tasavallan. Vaikka maan varsinainen pääkaupunki on Teheran, pidetään Qomia usein vallankumouksellisena symbolisena pääkaupunkina.
Qom oli vuonna 2020 yksi Iranin koronavirusepidemian keskuksista. Maan hallinnon mukaan Iranin kaksi ensimmäistä taudin saanutta kuolivat Qomissa huhtikuussa 2020. Kaupungin uskonnollisten matkustajien keskuudessa suosittuja pyhättöjä pidettiin aluksi auki ja ne suostuttiin sulkemaan vasta jonkin aikaa epidemian alkamisesta.
Talous
Koska Qom on liikenteen solmukohta se on myös tärkeä kauppakeskus. Kaupungissa on monenlaista teollisuutta. 1700- ja 1800-luvuilla kaupungissa toimi lasitehtaita ja alue oli tunnettu matoistaan. Qom on erityisen tunnettu silkistä tehdyistä matoista, jotka ripustetaan yleensä seinille lattian sijaan. Alueella on myös öljy- ja maakaasuesiintymiä, jotka tuovat lisätuloja. Esiintymät alueella eivät kuitenkaan ole kovin korkealuokkaisia. Merkittävä taloudellinen tekijä ovat kaupunkiin tulevat pyhiinvaeltajat ja opiskelijat.
Väestö
Viime vuosikymmeninä kaupungin väkiluku on kehittynyt seuraavasti: 99 499 (1956), 134 292 (1966), 247 219 (1976), 543 139 (1986), 681 253 (1991), 777 677 (1996), 964 706 (2006) ja 1 074 036 (2011).
Viipurin piiri (Pietari)
Viipurin piiri on hallintopiiri Pietarissa. Se sijaitsee Pietarin keskustasta pohjoiseen sektorimaisena alueena.
Kunnallishallintoalueet
Viipurin piiri jakautuu kahdeksaan kunnallishallintoalueeseen. Niistä Levassova ja Parkala ovat asemaltaan taajamia ja loput ovat Pietarin keskustan kaupunginosia. Kunnallishallintoalueet ovat:
Nappulakenkä
thumb|Nappulakenkiä kuvaava veistos Berliinissä.
Nappulakenkä on urheilijoiden, etenkin rugbyä ja jalkapalloa harrastavien käyttämä jalkine. Nimitys tulee kenkien pohjaan lisätyistä ulokkeista, joiden on tarkoitus lisätä pitoa. Nappuloita on sekä kiinteitä että irrotettavia, ja käytetyt nappulat riippuvat pelialustasta ja sääolosuhteista. Esimerkiksi hiekka- ja nurmikentälle ja märälle nurmelle on omat nappulansa.
thumb|Nappulakengät [[Amerikkalainen jalkapallo|amerikkalaisen jalkapallon pelaajan käytössä.]]
Nappulakenkävalmistajia ovat muun muassa Adidas, Nike, Puma ja Umbro.
On myös jalkapallokenkiä, jotka on tarkoitettu futsaliin eli sisäjalkapalloon.
Tamtam
pienoiskuva|230px|Tamtam ja sen soittaja. Tamtam (myös tam-tam) on halkaisijaltaan suurikokoinen, pronssista (kuparin ja tinan metalliseos) valmistettu metallinen lyömäsoitin, joka on kooltaan yli 75 senttimetriä. Siinä on taaksepäin käännetyt leveät reunat. Ne on ripustettu metalliseen kehykseen köysillä.
Tamtamia soitetaan pehmustetulla nuijalla. Sen soittaja seisoo hieman tamtamista sivussa ja sen eri kohdista tulee hieman erilaisia ääniä. Sitä käytetään usein musiikin kohokohtien korostamiseen yhdellä voimakkaalla lyönnillä, mutta joskus soittajat lyövät useita vaimeampia lyöntejä ennen voimakasta lyöntiä. Joskus soittajan pitää vaimentaa ääni ennen kun se vaimenee luonnollisesti.
Tiedot tamtamin alkuperästä ovat epävarmoja, mutta sen uskotaan syntyneen Tiibetin ja Myanmarin välisellä alueella 500-luvulla. Se on perinteinen osa kaakkoisaasialaista ja varsinkin kiinalaista musiikkikulttuuria. Länsimaihin tamtam on levinnyt jo satoja vuosia sitten, ja 1900-luvusta lähtien sitä on käytetty myös orkesterimusiikissa. Tamtam sekoitetaan hyvin usein gongiin, koska ne näyttävät hieman toisiltaan, mutta tamtamissa ei ole keskellä kohoumaa niin kun gongissa on. Siinä missä gongi on säveltasoltaan viritetty, tamtamin ääni on hyvin epämääräinen sekoitus sekä hyvin matalia että hyvin korkeita taajuuksia. Tamtam on myös kooltaan gongia suurempi.
Lähteet
Tamtam
Petri Takala
Petri Takala (s. 1968 Forssa ) on entinen meteorologi. Hän on toiminut Forecan päämeteorologina. Takala työskenteli 1998–2011 MTV3-kanavalla. Televisiossa esiintyessään hänellä oli tapana kävellä pää kenossa kohti kameraa lähetyksen päätteeksi. Hänen kertomansa mukaan tämä oli ohjaajan työtä helpottava merkki siitä, että säätiedotus oli tältä erää päättynyt.
Yliannostus
thumb|150px|[[Aktiivihiili|Aktiivihiiltä voidaan käyttää yliannoksen ensiavussa.]]
Yliannostus tarkoittaa sellaista lääkeaineen annostelua, joka ylittää elimistön kyvyn metaboloida aine tai erittää se ulos kehosta ennen kuin se aiheuttaa myrkytystilan. Yliannostus voi pahimmillaan johtaa vakavaan ruumiilliseen vammaan, kuten sisäelinten tuhoutumiseen, aivovaurioon tai kuolemaan.
Yliannostus voi olla tapaturmainen tai tahallinen. Tapaturmaiset yliannostukset ovat yleisiä etenkin huumeiden käyttäjillä, sillä katukaupassa hankittujen huumeiden vahvuus, koostumus ja epäpuhtauksien määrä on yleensä epävarma. Heroiini aiheuttaa paljon yliannostuksia, koska kadulla myytävän aineen vahvuus voi vaihdella kolmesta 90 prosenttiin.
Tahallinen yliannostus otetaan joskus itsemurhatarkoituksessa. Näin toimivat usein lääkeaineiden ja huumeiden väärinkäyttäjät sekä psykiatrisista sairauksista kärsivät. Tahalliseen yliannostukseen käytetään usein kipulääkkeitä, rauhoittavia lääkkeitä, opioideja tai masennuslääkkeitä, usein alkoholin kanssa.
Yliannostuksesta kärsivän ihmisen ensiapuun voi kuulua esimerkiksi hengityksen ja sykkeen tarkkailu, hätänumeroon tai myrkytystietokeskukseen soitto, vatsahuuhtelu, aktiivihiilen käyttö, virtsaamisen pakottaminen ja vastalääkkeiden antaminen.
Matti Varstala
Martti Varstala (ent. Villman; 31. lokakuuta 1919 Vaasa – 25. kesäkuuta 1944 Konkkala) oli suomalainen sotilas ja Mannerheim-ristin ritari numero 26. Hän oli naimisissa ja hänellä oli yksi lapsi.
Vänrikki Varstala nimitettiin Mannerheim-ristin ritariksi 16. lokakuuta 1941. Hänet ylennettiin luutnantiksi 31. toukokuuta 1942 Varstala toimi jatkosodassa joukkueenjohtajana ja kaatui 25. kesäkuuta 1944.
Ritariksi nimittämistä koskevissa perusteissa mainittiin seuraava:
Varstalan kaatumisesta kertoo muistelman muodossa alikersantti Pohjola (JR 48:n I pataljoona) Paavo Rintalan kokoamassa teoksessa Sodan ja rauhan äänet.
Varstalan kaatumisesta kerrotaan myös Antti Niemisen kirjassa Tie Tali-Ihantalaan, Konekiväärimiehen päiväkirja 1941–1944.
Kaprolaktoni
Kaprolaktoni (C6H10O2) on rengasrakenteisiin estereihin eli laktoneihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä tai muiden orgaanisten yhdisteiden valmistukseen.
Ominaisuudet
Kaprolaktoni on huoneenlämpötilassa väritöntä nestettä. Yhdiste sekoittuu veteen ja liukenee moniin orgaanisiin liuottimiin kuten etanoliin, dietyylieetteriin ja asetoniin.
Valmistus ja käyttö
Kaprolaktonia valmistetaan sykloheksanonista Baeyer–Villiger-reaktiolla käyttäen hapettimena peretikkahappoa. Sivutuotteena prosessissa muodostuu etikkahappoa, josta kaprolaktoni erotetaan tislaamalla. Kaprolaktonia voidaan valmistaa myös 1,6-heksaanidiolista.
Kaprolaktonia käytettiin aikaisemmin erityisesti kaprolaktaamin valmistamiseen. Kaprolaktoni reagoi ammoniakin kanssa siirtymämetallikatalyyttien läsnä ollessa 350–425 °C:n lämpötilassa korotetussa paineessa. Muita kaprolaktonista syntetisoitavia yhdisteitä ovat muun muassa silastatiini ja syklopentaanikarboksyylihappo. Kaprolaktonista voidaan valmistaa polyestereitä kuten polykaprolaktonia renkaanavautumispolymeroinnilla.
Dr
Dr tarkoittaa seuraavia:
Katso myös
Aihepiiriin liittyvät myös seuraavat:
Beverly Hillsin hienostohauva 2
Beverly Hillsin hienostohauva 2 on Walt Disney Picturesin vuonna 2011 julkaisema komediaelokuva ja jatko-osa vuonna 2008 julkaistulle Beverly Hillsin hienostohauva -elokuvalle. Elokuvan ohjasi Alex Zamm ja sen pääosissa näyttelevät George Lopez, Odette Yustman ja Zachary Gordon.
Kustavilaisuus
Tyylillä tarkoitetaan arkkitehtuuri-, sisustus- ja taidekäsityötyyliä.
Kustavilaisen tyylin vaiheet
Varhaiskustavilainen arkkitehtuurityyli (1760-luku–1785) alkoi sen jälkeen, kun ruotsalaiset arkkitehdit saivat 1740- ja 1750-luvuilla Ranskaan ja Italiaan tekemillään matkoilla vaikutteita eurooppalaisesta uusklassismista. Keskeinen varhaiskustavilaisuuden vaikuttaja oli ruotsalainen arkkitehti ja yli-intendentti Carl Fredrik Adelcrantz. Adelcrantzin suunnittelema Vaasan hovioikeudentalo (1786), nykyinen Mustasaaren kirkko, on huomattavin varhaiskustavilaisuuden edustaja Suomessa.
Kustavilainen arkkitehtuurityyli (1785–1795) alkoi kuningas Kustaa III:n 1783–1784 tekemän Italian matkan jälkeen. Tyyliä kuvaa ankaran yksinkertainen klassinen arkkitehtuurityyli. Kustavilaisen tyylin tärkein vaikuttaja on Louis Jean Desprez, jonka Kustaa III tapasi matkallaan Roomassa ja palkkasi hoviarkkitehdikseen. Louis Jean Desprezin suunnittelema Hämeenlinnan kirkko (1798) on kustavilaisuuden tyylipuhtaimpia edustajia Suomessa.
Myöhäiskustavilainen arkkitehtuurityyli (1795–1816) alkoi kuningas Kustaa III:n kuoleman jälkeen ja vaikutti erityisesti Kustaa IV Aadolfin valtakaudella 1796–1809. Myöhäiskustavilaisuudessa tyyli muuttui vieläkin pelkistetymmäksi, ja sitä kuvaa varsinkin julkisivujen selkeys ja koruttomuus. Suunnittelussa otettiin huomioon käytännöllisyys, hyödyllisyys ja taloudellinen järkevyys. Interiöörit saattoivat sen sijaan olla koristellumpia. Carl Christoffer Gjörwellin suunnittelema Turun Akatemiatalo (1817) on huomattavimpia esimerkkejä myöhäiskustavilaisuudesta Suomessa. Sen julkisivussa ei ole pylväikköjä eikä ornamentteja, vaan pelkkä päätykolmio.
Green New Deal
Green New Deal -termillä (GND, suom. vihreä uusi sopimus tai vihreä uusi jako) tarkoitetaan erinäisiä julkisia poliittisia ohjelmia, jotka sisältävät valtion aktiivista investoimista työpaikkoihin ja toimintoihin ympäristöystävällisen eli vihreän talouden alalla ilmastonmuutoksen hillitsemiseksi ja sosiaalisen hyvinvoinnin lisäämiseksi.
Suomessa vastaavasta on käytetty myös termiä ekologinen jälleenrakennus viitaten sotien jälkeiseen yhteiskunnan jälleenrakennukseen.
Green New Dealin nimi juontaa Yhdysvaltain presidentti Franklin D. Rooseveltin vuosina 1933–1937 nimellä New Deal toimeenpanemista uudistuksista, joiden tarkoitus oli pelastaa Yhdysvallat ja sen talous 1920-luvun lopulla alkaneen suuren laman kourista.
Useilla eri poliittisilla toimijoilla eri maissa on ollut erilaisia Green New Deal -ohjelmaehdotuksia. Yhteistä ohjelmille ovat panostukset uusien ympäristöystävällisten eli ”vihreiden” teknologioiden käyttöönottoon, kuten uusiutuvien energianlähteiden osuuden lisäämiseen ja esimerkiksi liikenteen osalta raideliikenteeseen ja päästöttömiin autoihin, kuten biokaasu- ja sähköautoihin.
Kun korostetaan ilmastotoimien sosiaalisten vaikutusten huomiointia, esimerkiksi kielteisten työllisyysvaikutusten minimointia, käytetään läheistä käsitettä just transition, (suomeksi esimerkiksi oikeudenmukainen muutos tai oikeudenmukainen siirtymä).
Green New Deal Yhdysvalloissa
thumb|[[Alexandria Ocasio-Cortez.]] Yhdysvalloissa kaksipuoluejärjestelmästä johtuen marginaalisessa asemassa oleva Yhdysvaltain vihreä puolue on ajanut Green New Dealia 2000-luvun alusta.
2010-luvun loppupuolella julkinen kannatus ja keskustelu GND:stä on kasvanut. Yhdysvaltojen senaattori Vermontista ja demokraattien vuoden 2016 presidentinvaalien esivaalissa toiseksi tullut ehdokas, Bernie Sanders pitää New Dealia talouspoliittisen ajattelunsa perustana. Toisin kuin 30-luvulla, Sanders haluaa huomioida julkisissa investoinneissa myös ympäristönäkökohdat, minkä vuoksi hänen tavoitteisiinsa viitataan joskus "vihreänä New Dealina". Presidentinvaalikampanjassaan 2020 Sanders nosti Green New Deal -ajattelun uudelleen entistä selvemmin keskiöön heti kisaan ilmoittautuessaan. Sandersin kampanja julkaisi syksyllä 2019 tarkemman selostuksen omasta Green New Dealistaan, jonka hintalapuksi määriteltiin 16,3 biljoonaa dollaria. Kampanjan mukaan asian suhteen toimimatta jättäminen tulisi vielä kalliimmaksi.
Yhdysvalloissa Green New Deal nousi laajan uutisoinnin keskiöön helmikuussa 2019 demokraattien kongressiedustaja Alexandria Ocasio-Cortezin ajamana hankkeena.
Myös monet muut demokraattien presidentinvaaliehdokkuudesta 2020 kisaavat ehdokkaat ovat ilmaisseet tukensa Green New Deal -hankkeelle.
Joe Bidenin vuoden 2020 presidentinvaalikampanjaan kuului hiilineutraaliutta 2050 tavoitteileva "The Biden Plan", jossa ilmastonmuutoksen torjuntaan ohjattaisiin 1,7 biljoonaa dollaria liittovaltion rahaa seuraavan kymmenen vuoden aikana. Hänen varapresidenttiehdokasparinsa Kamala Harris tuki aiempaa vuoden 2019 republikaanienemmistöisessä senaatissa kaatunutta Green New Deal -lakiesitystä toimiessaan tuolloin Kalifornian osavaltion toisena senaattorina.
Green New Deal Euroopassa
Myös Euroopassa eri vihreät puolueet ovat 2000-luvun alusta ajaneet Green New Deal -tyyppisiä ohjelmia.
Ranskan muukalaislegioona
thumb|Muukalaislegioonalaisia univormussa. Asuissaan heillä on punaiset [[epoletti|epoletit, päässä kuuluisa valkoinen kepi ja aseistuksena on FAMAS-rynnäkkökiväärit.]]
Green New Deal
Green New Deal Euroopassa
Yleiseurooppalainen parempaa demokratiaa ja mantereenlaajuisia uudistuksia vaativa kansanliike ja maakohtaisten paikallisten puolueiden katto-organisaatio DiEM25 on vaatinut uutta, 2008 alkaneen talouskriisin jälkeistä työpaikkoja lisäävää, ympäristön kestävän kehityksen huomioivaa eurooppalaista New Dealia.
Ranskan muukalaislegioona
Muukalaislegioona on Ranskan maavoimien eliittisotilasyksikkö. Nimensä mukaisesti muukalaislegioonassa palvelevat sotilaat edustavat eri kansallisuuksia, ja vain 25–35 prosenttia on Ranskan kansalaisia. Kolmen palvelusvuoden jälkeen legioonalainen saa hakea Ranskan kansalaisuutta.
Green New Deal
Green New Deal Euroopassa
Euroopan unionin Brexit-pääneuvottelijana toiminut ranskalainen, keskustaoikeistolaisten Les Républicainsin ja Euroopan kansanpuolueen poliitikko Michel Barnier teki huhtikuussa 2019 Green New Deal -avauksen, jossa hän korosti ilmastonmuutoksen torjunnan tärkeyttä ja mainitsi komission laskelmista, joiden mukaan tavoitteisiin pääseminen tarkoittaisi vuosittaista noin 180 miljardin euron lisäinvestointia vihreään teknologiaan. Barnier käytti vaatimalleen vihreälle investointiohjelmalle nimeä Green EU Deal.
Ranskan muukalaislegioona
Muukalaislegioonan maine johtuu muun muassa siitä, että siihen voi halutessaan pestautua salanimellä ja -kansallisuudella, mikä on aiemmin houkutellut oikeutta pakoilevia rikollisia ja seikkailijoita. Muukalaislegioonan ranskankielinen nimi, Légion Étrangère, tarkoittaakin suoraan käännettynä ulkomaalaislegioonaa. Nykyisin pseudonymiteetti on symbolinen uuden lehden kääntäminen elämässä, sillä taustat tarkastetaan. Kolmen vuoden jälkeen tilalle voidaan ottaa oma henkilöllisyys.
Green New Deal
EU:n European Green Deal
Ursula von der Leyenin johtama toimikaudelle 2019–2024 nimitetty Euroopan komissio nimesi syyskuussa 2019 Frans Timmermansin vastaamaan komission keskeisenä varapuheenjohtajana EU:n muuttamisesta hiilineutraaliksi vuoteen 2050 mennessä nimikkeellä European Green Deal. Nimityksen ohessa asetettiin aikatauluvaatimus esitellä suunniteltu European Green Deal -hanke komission sadan ensimmäisen päivän aikana sen virkaanastumispäivästä alkaen. Euroopan vihreän kehityksen ohjelmaksi suomeksi nimetty ohjelma julkaistiin 11.12.2019.
Ranskan muukalaislegioona
Vuonna 1831 perustetun legioonan alkuperäinen tehtävä oli turvata Ranskan siirtomaita eri puolilla maailmaa. Nykyään legioona on osa Ranskan armeijaa; se puolustaa Ranskaa ja toimii YK:n alaisissa tehtävissä muiden ranskalaisten joukko-osastojen ohella.
Green New Deal
EU:n European Green Deal
Joulukuussa 2019 julkaistua von der Leyenin komission ohjelmaa on kuitenkin kritisoitu keinoiltaan ja rahallisten resurssien kanavoinniltaan riittämättömäksi. Vastineena EU:n komission ohjelmalle DiEM25-liike julkaisi oman päivitetyn Blueprint For Europe's Just Transition -ohjelmansa, jossa DiEM25 toteaa, että von der Leyenin komission ohjelma ei ole riittävä ollakseen "aito" Green New Deal. Vastaavanlaista kritiikkiä on nähty myös USA:ssa demokraattipuolueen oikeistosiiven toimijoiden ilmasto-ohjelmia kohtaan presidentinvaalien 2020 alla.
Ranskan muukalaislegioona
Aiemmin legioona oli lähinnä viimeinen pakopaikka rikollisille, karkureille, kerjäläisille ja epäsuosioon joutuneille. Venäjän sisällissodan jälkeen muukalaislegioonassa oli muun muassa sodan hävinneitä venäläisiä. Silloin koulutus oli heikkoa, olot surkeat, operaatiot usein verisiä ja karkuruus yleistä. Nykyään legioona on eliittiyksikkö, jonne valitaan hakijoista vain parhaat.
Green New Deal
Suomessa
Suomessa vasemmistoliitto on vuoden 2019 europarlamenttivaaleihin liittyen kertonut haluavansa Eurooppaan oman green new dealin, joka luo työtä ilmastokestävästi. Puolue suomentaa käsitteen omassa käytössään ekologiseksi jälleenrakennukseksi. Vihreillä oli vastaava avaus 2009. Vihreät julkisti helmikuussa 2020 reilun vihreän muutoksen ohjelman ja vasemmistoliitto kesäkuussa 2020 oman reilun siirtymän ohjelmansa.
Ranskan muukalaislegioona
Muukalaislegioonan tunnusmerkkejä
Muukalaislegioonalaisen tunnistaa parhaiten univormusta. Palveluksessa käytetään CCE-kuvioista maastopukua ja urheiluasua. Lomilla, paraateissa ja vartiossa legioonalaisilla on yllään legioonan khakinvärinen univormu punaisine olkaepoletteineen ja sinisine vyönauhoineen. Saappaat ovat aina kiiltävät ja hyvin hoidetut. Päässä on valkoinen képi.
Green New Deal
Suomessa
Puolueiden ulkopuolella Suomessa monitieteinen ympäristö- ja resurssikysymyksiin keskittynyt BIOS-tutkimusyksikkö julkaisi lokakuussa 2019 oman ekologinen jälleenrakennus -asiakirja-verkkosivustonsa, jossa käsitellään yksityiskohtaisesti ongelmaa ja sen ratkaisua.
Ranskan muukalaislegioona
Muukalaislegioonan tunnusmerkkejä
Rauhanturvajoukoissa legioonalaisten päähineenä on yleensä kypärän tai vastaavan sijasta baretti.
Legioonan erikoisuus on hidas marssitahti, 88 askelta minuutissa; muiden nykyaikaisten armeijoiden marssitahti on noin 120 askelta minuutissa.
Green New Deal
Suomessa
Suomen valtion itsenäisyyden juhlarahasto Sitra nosti 1.1.2020 julkaistussa selvitysasiakirjassaan ekologisen jälleenrakennuksen ensimmäiseksi ja keskeisimmäksi viidestä tärkeimmästä tulevaisuuden kehityskulusta eli megatrendistä 2020-luvulla.
Ranskan muukalaislegioona
Muukalaislegioonan tunnusmerkkejä
Legioonan kunniamarssi on Le Boudin. Marssin nimi tarkoittaa kirjaimellisesti mustaa makkaraa.
Legioonan perustaminen
Muukalaislegioona sai alkunsa Ranskan kuningas Ludvig Filipin ja marsalkka Nicolas Jean-de-Dieu Soultin 9. maaliskuuta 1831 allekirjoittamasta määräyksestä, jossa maan armeijaan määrättiin perustettavaksi uusi yksikkö, Muukalaislegioona.
Perusteet muukalaislegioonan perustamiselle olivat Ranskan suuren vallankumouksen ja Napoleonin sotien jälkeisessä historiassa, kun Bourbon-hallitsijasuku palasi valtaan. Se piti osana asevoimaansa ulkomaalaisia sotilaita turvatakseen asemansa ranskalaisten mahdollisia kapinoita vastaan. Ulkomaiden alamaisia tai kansalaisia palveli Ranskassa Hohenlohe-rykmentissä ja kuusi rykmenttiä sveitsiläiskaartissa.
Sveitsiläiskaarti oli ottanut yhteen Ranskan kuninkaan, Kaarle X:n aikana 1827 ja 1828 Pariisin työväestön kanssa sekä Ranskan armeijan krenatöörien kanssa Versaillesissa 1828. Kaartilaisten palkka oli parempi kuin Ranskan armeijassa palvelleiden. Ranskan vuoden 1830 heinäkuun vallankumouksen jälkeen sveitsiläiskaarti Ranskassa hajotettiin 14. elokuuta 1830, mutta Napoleonin sodissa Ranskan puolella taistelleille ulkomaalaisille sotilaille Napoleonin tappion jälkeen Hohenlohe-Waldenburg-Batensteinin prinssin perustama Hohenlohe-rykmentti sai jäädä, ja se jäi Marseilleen. Rykmentti päätettiin lähettää kreikkalaisten tueksi taisteluun Osmanien valtakuntaa vastaan, mutta suunnitelma ei toteutunut vaan rykmentti lakkautettiin.
Ne, jotka halusivat jatkaa palvelusta, komennettiin Ranskan armeijan 21. kevyeen jalkaväkirykmenttiin. Kun maahan kuitenkin jäi entisiä ulkomaalaisia sotilaita, päätti kuningas Ludvig Filip 9. maaliskuuta 1831 kuninkaallisella käskyllä perustaa muukalaislegioonan. Yhdeksän päivää myöhemmin tarkennettiin määräyksiä vahvistamalla sääntö, jonka mukaan ranskalaiset eivät saaneet palvella legioonassa.
Muukalaislegioonan ensimmäiseksi komentajaksi tuli paroni Christophe Stoffel, jonka aikana upseeristoon palkattiin Napoleonin sotien jälkeen eläkkeelle jääneitä ja Bourbonien hallitussuvun vierastamia entisiä upseereita. Ongelmana muukalaislegioonassa oli se, ettei miehistö puhunut ranskaa. Tätä yritettiin paikata sillä, että palkattiin saksalaisia ylioppilaita, jotka olivat osallistuneet kumoukselliseen toimintaan Saksassa. Muukalaislegioonan majapaikkakunnan, Bar-le-Ducin pormestarin mukaan paikkakunnalla oli levotonta ja kiinni otettuna saattoi olla kerrallaan jopa 50 muukalaislegioonalaista samassa sellissä. Ongelmien vuoksi Ranskan hallitus lähetti vuoden 1831 puolivälissä muukalaislegioonan Algeriaan taistelemaan pohjoisafrikkalaisia heimoja ja merirosvoja vastaan.
Pohjois-Afrikkaan lähettämisen aikoihin Ranskan muukalaislegioona koostui seitsemästä pataljoonasta:
Kussakin pataljoonassa oli määrävahvuuden mukaisesti 112 miehen vahvuinen komppania.
Legioonan alkuvaiheet
Ensimmäiset pataljoonat astuivat palvelukseen Algeriassa syksyllä 1831, ja legioonalaiset pantiin rakentamaan teitä ja kuivaamaan soita. Legioona valtasi Constantinen kaupungin vuonna 1837 ja 1840-luvun lopussa Ranskalla oli hallussaan koko Pohjois-Algeria. Voitolla oli myös hintansa, vuosina 1831–1835 noin 2 000 legioonalaista, eli noin joka kuudes, kuoli lavantautiin tai malariaan.
Maison Carréen valtaus
Ranskan muukalaislegioonan ensimmäinen taistelu oli Maison Carréen valtaaminen El Ouffia -heimon kapinallisilta 27. huhtikuuta 1832. Sen suorittivat 1. ja 3. pataljoona. Kuukautta myöhemmin majuri Salomon de Musisin komentama yksikkö joutui väijytykseen ja luutnantti Chamnista tuli ensimmäinen kaatunut legioonalaisupseeri. Ne legioonalaisvangit, jotka eivät kääntyneet islamin uskoon, tapettiin. Yksi legioonalaisista kääntyi karkaamistarkoituksessa ja karkasi. Hänen tultuaan Maison Carréen raportoimaan erotettiin majuri Salomon de Musis ja määrättiin rangaistuspataljoonaan maineensa menettäneenä legioonalaisena.
Moulay Ishmaelin taistelu
Eversti Michel Combe tuli 1. huhtikuuta 1832 Ranskan muukalaislegioonan komentajaksi. Hän sopi Ranskan Algerian joukkojen komentajan kanssa siitä, että muukalaislegioonalaisia voidaan käyttää vapaaehtoisina vaarallisiin tehtäviin. Mascaran emiiri Abd-El-Kader pakotettiin neuvottelemaan rauhasta, mutta emiirin 12 000 sotilaan vahvuinen joukko voitti Moulay Ishmaelin taistelussa muukalaislegioonan 4. ja 5. pataljoonan. Joukko onnistui kuitenkin välttymään täydelliseltä tuholta Mactan suola-aavikon taistelussa.